《力田》
清代·方朝

躬耕习农时，岂敢称高蹈。侯门不可干，聊以从吾好。

方春理耒耜，随时调水潦。布衣足掩形，茅檐频洒扫。

日暮耕者还，斗酒相欢劳。四云有常功，吾生复何校。

仓庚鸣桑林，唤我荷锄子。雨泽一以降，耕作从兹始。

黄犊分我劳，葛条系我履。行行石梁畔，涧道多新水。

草花纷芳菲，山光无表里。乘闲偶汉眄，木末春云起。

作者简介：清广东番禺人，居苏州，字东华，一字寄亭，晚号芬灵野人。方还弟。国学生。幼失明，十三四岁始愈。诗文与兄齐名，称广南二方，亦称吴中二方。有《勺园集》。